62024CO0542(01)_INF
Sklep Sodišča (deveti senat) z dne 30. septembra 2025 – [Maski] (
i
)
(Zadeva C‑542/24)
„Predhodno odločanje – Člen 53(2) Poslovnika Sodišča – Pravna država – Neodvisnost sodstva – Člen 19(1), drugi pododstavek, PEU – Učinkovito sodno varstvo na področjih, ki jih ureja pravo Unije – Načelo neodvisnosti sodnikov – Preučitev zadeve v pritožbenem postopku v sestavi sodnika posameznika – Možnost predsednika sodišča, da zadevo predodeli senatu treh sodnikov – Hipotetično vprašanje – Nemožnost predložitvenega sodišča, da na podlagi svojega nacionalnega prava upošteva morebitni odgovor Sodišča – Očitna nedopustnost“
1.
Vprašanja za predhodno odločanje Predložitev Sodišču Potrebnost sprejetja predhodne odločbe, da bi lahko nacionalno sodišče izreklo sodbo – Pojem
(člen 267, drugi odstavek, PDEU)
(Glej točki 26 in 27.)
2.
Vprašanja za predhodno odločanje Dopustnost Meje Očitno neupoštevna vprašanja in hipotetična vprašanja, postavljena v kontekstu, ki izključuje koristen odgovor
(člen 267, drugi odstavek, PDEU)
(Glej točke 28, 31 in 32.)
Izrek
Predlog za sprejetje predhodne odločbe, ki ga je vložilo Sąd Okręgowy w Słupsku (okrožno sodišče v Slupsku, Poljska), ki je odločalo v sestavi sodnika posameznika, kakor je bila prvotno določena, z odločbo z dne 24. julija 2024, je očitno nedopusten.
(
i
)	Ime te zadeve je izmišljeno. Ne ustreza resničnemu imenu nobene od strank v postopku.